
DISSERTATIO  MEDICA 


INAUGURALIS, 

DE 

HYDROTHORACE. 


Auctore  Ricardo  Tuohill. 


Ex  variis  morbis  quibus  corpus  humanum  obnoxi¬ 
um  est,  nullus  fere  frequentior  vel  natura  insana¬ 
bilior  vel  eventu  infelici  dirior,  quam  ille  qui  no¬ 
men  hydrothoracis  adeptus  est.  In  paginis  se¬ 
quentibus  de  illa  forma  frequentiori  in  qua  aqua  in 
cavitatibus  vel  pleurarum  saccis  ponitur  pauca  di¬ 
cere  consilium  est. 

Hunc  morbum  ad  classem  cachexiarum  et  ordi¬ 
nem  intumescendarum  relatum,  Cullenus  celeber¬ 
rimus  ita  definivit,  “  Dyspnoea,  faciei  pallor, 
pedum  oedema,  urina  parca,  decubitus  difficilis, 
subita  et  spontanea  ex  somno  cum  palpitatione  ex¬ 
citatio,  aqua  in  pectore  fluctuans.’ ’  Homines  de¬ 
biles  et  corpore  conquassatos  invadit,  et  plerumque 
anasarcae  symptomatis  stipatur ;  hinc  seniores 
quam  alii  ei  magis  obnoxii  sunt ;  verum  unaquae¬ 
que  aetas  in  eum  incidere  potest,  pueri  tam  raro  eo 

afficiuntur  ut  adventus  alicui  thoracis  deformi¬ 
tati,  vel  structurae  ejus  viscerum  pravae  fere  at¬ 
tribuatur  ;  aliquando  tamen  in  iis  occulte  progre¬ 
ditur,  neque  multum  abest  quin  sub  forma  gravis¬ 
sima  appareat.  Morbo  ineunte  sensus  ponderis 
molestus,  in  ima  et  anteriore  sterni  parte  perci¬ 
pitur  quem  mox  comitantur  palpitatio  et  spir¬ 
andi*  difficultas  praesertim  sub  quovis  nisu  insolito, 
ut  scalarum  ascensu,  aut  animi  perturbatione.  Mor¬ 
bo  jam  incepto  accedit  tussis,  pimum  sicca,  postea 
mucosa,  corpore  supino  respiratio  gravior  fit,  et 
saepe  aeger  nisi  cervice  erecta  spiritum  plenum 
nequit  educere,  aliquando  tamen  tergo  recumbens 
levatur  et  simul  difficillime  in  latus  recumbere 
potest,  id,  praecipue  quo  fluidum  non  est  effusum. 
Inter  cubandum  somniis  terrificis  multum  pertur¬ 
batur,  ex  quo  infelix  sensu  suffocationis  subito  ex- 
pergiscitur  corde  mirabiliter  resiliente  ;  hoc  indici¬ 
um  morbi  praesentiam  in  dubiis  rebus  monstrat,  et 
nullam  aliam  thoracis  affectionem  comitatur,  teste 
Culleno,  sed  saepissime  abest  et  vitio  cordis, 
potius  quam  hydrothoraci  simplici  proprium  esse 
videtur.  Quamvis  symptomata  modo  descripta 
sunt  usitatissima,  donec  aliquamdiu  perstiterit  mor¬ 
bus,  multa  desunt.  Sonitus,  qui  ex  percussione 
redditur,  et  quem  stethoscopus  communicat  maxi¬ 
me  diagnosi  opitulatur  ;  sed  si  quando  corpore 
concusso,  aqua  in  thorace  fluctuans  vel  audiri  vel 
sentiri  possit ;  hydrothoracem  adesse  pro  certo  coi- 

ligere  licebit.  In  stadio  provecto  pulsus  accelera¬ 
tur  et  saepe  debilis,  intermittens,  et  abnormis  fit, 
cordis  palpitatio  et  excitationes  e  somno  tunc  tempo¬ 
ris  crebrae  occurrunt,  facies  pallescit  labiis  pur¬ 
purascentibus,  pedes  oedemate  tentantur,  quod  ves¬ 
peri  multum  augetur,  sed  mane  nonnihil  imminui¬ 
tur,  urina  parcius  secreta  sedimentum  rubrum  de¬ 
ponit,  cutis  est  arida  et  alvus  adstricta,  subinde  ta¬ 
men  diarrhoea  morbum  comitatur,  functiones  cor¬ 
poris  male  perficiuntur,  sitis  acerrima  superve¬ 
nit  ;  expectoratio  nunc  fere  sanguinolenta  et 
glutinosa  est,  dyspnoea  magis  magisque  difficilis 
fit ;  morbo  ingravescente  est  fastidium  cibi,  ven¬ 
triculus  officium  suum  perficere  nequit,  vires  valde 
franguntur,  frigus  gravissimum  in  artubus  senti¬ 
tur,  vultus  aspectum  maxime  terrificum  induit ; 
morte  appropinquante,  stupor,  delirium,  coma,  si¬ 
mul  cum  convulsionibus  musculorum  respirationis 
aegrum  aerumnis  confectum  e  medio  tollunt.  In 
paucis  exemplis  hypochondrii  prominentia,  torpor 
vel  conditio  paralytica  brachiorum,  vel  unius  lateris 
observari  possunt.  Progressus  et  duratio  hujus 
morbi  sunt  varia,  in  quibusdam  enim  casibus  cur¬ 
sum  valde  diuturnum  peragit,  in  aliis,  brevi  inter¬ 
jecto  spatio  de  aegro  actum  est. 

f 

SECTIO  CADAVERIS. 

Pectore  recluso,  fluidi  serosi  copia  major  vel  mi- 

nor  semper  invenitur  plerumque  in  utroque  pecto¬ 
ris  latere,  saepe  vero  in  uno  tantum  ;  pericardium 
frequenter  aqua  distenditur,  et  aliquantum  circum 
tubos  bronchiales  diffunditur.  Aliquando  hydati- 
des  humorem  subflavum  continentes  vel  cavitati 
thoracis  innatant,  vel  superficiei  pleurarum  adhae¬ 
rent  y  pulmones  fere  indurantur  et  mole  imminu¬ 
untur  vel  tuberculis  replentur,  interdum  pleurae 
ambae  cohaerent ;  cor  vitiatur  et  ejus  valvulae  prae¬ 
cipue  lateris  sinistri  in  os  convertuntur  ;  concreta 
polypi  dicta  in  ventriculis  visa  a  Morgagni  notan¬ 
tur,  sed  haec,  ut  mihi  videtur,  a  fibrinae  sanguinis 
separatione  vel  in  articulo  vel  post  mortem  nas¬ 
cuntur  ;  viscera  abdominis  ut  hepar,  lien,  pancreas, 
et  glandulae  mesentericae  dura  vel  structura  laesa 
subinde  detecta  sunt.  Cerebrum  etiam  morbi  in¬ 
dicia  ostendit,  in  ventriculos  vel  inter  membranas 
serum  large  effunditur. 

CAUSA  PROXIMA. 

Collectio  humoris  serosi  in  cavitatem  thoracis  ef¬ 
fundi  potest  propter  exhalationem  auctam,  absor¬ 
bentibus  in  statu  naturali  manentibus,  vel  propter 
absorptionem  diminutam  exhalantibus  nequaquam 
auctis  ;  saepe  absorptioni  minutae  et  exhalationi 
auctae  conjunctis  refertur. 


CAUSAE  PRiEDISPONENTES,  sunt 

diaeta  insalubris,  morbi  praecedentes  praecipue 
exanthemata,  usus  intemperatus  liquorum  inebri¬ 
antium,  aut  hydrargyri,  evacuationes  largae  et 
saepe  repetitae,  ut  sanguinis  detractio  aut  alvi  pur¬ 
gatio,  vita  ignava,  vigilia,  pathemata  mentis  con¬ 
tristantia,  aer  frigidus  atque  humidus,  podagra  et 
catarrhus  senilis,  omnia  denique  quae  functiones 
vitales  debilitant  et  secretiones  vitiant,  corpus  huic 
morbo  obnoxium  reddunt,  vel,  ut  nonnulli  habent, 
diathesin  hydropicam  in  systemate  praeexistentem 
stimulant,  inde  inter  causas  excitantes  rectius  re¬ 
censeri  debent. 

CAUSAE  EXCITANTES,  sunt  pneumonia 
in  resolutionem  imperfectam  desinens,  asthmatis 
aggressiones  iteratae,  perspirationis  vel  alius  se¬ 
cretionis  serosae  suppressio,  omnia  quae  cursum 
sanguinis  per  pulmones  impediunt,  et  venas  ita  dis¬ 
tendunt,  ut  sanguis  in  arterias  aegre  impelli  possit 
— nam  ideoque  serum  vasis  exhalantibus  effunditur  ; 
hujuscemodi  praecipua  sunt  vitia  cordis  aut  ejus  val¬ 
vularum,  aneurisma  vel  dilatatio  arcus  aortae,  pul¬ 
monum  hepatizatio,  tubercula  et  tumores  cujus  gene¬ 
ris  cunque  sint  lymphatica  vel  ductum  thoracicum 
prementes. 


DIAGNOSIS. 

Propter  morbos  varios  et  in  multis  simillimos 

quibus  viscera  thoracis  obnoxia  sunt,  maximi  mo¬ 
menti  est  signa  cognoscere  quibus  alius  ab  alio  dis¬ 
tinguatur,  qui  hydrothoraci  similes  sunt  vel  quibus 
confundi  possit,  sunt  GEdema  pulmonum ;  Hydrops 
pericardii ;  Empyema ;  Chlorosis ;  Asthma  ;  Aneu- 
risma  arcus  ortae  ;  et  Angina  pectoris. 

CEdema  pulmonum  hydrothoraci  simillimum  est, 
et  nulla  symptomata  sibi  propria  exhibet,  expecto- 
ratio  serosa  quae  copiose  ejicitur  a  nonnullis  nota¬ 
tur,  sed  huic  non  confidere  possumus.  Hydrops 
Pericardii  et  Hydrothorax  persaepe  in  uno  corpore 
conveniunt  et  pene  iisdem  auxiliis  curantur ;  hoc 
praesertim  inter  se  distant,  quod  in  hydrope  peri¬ 
cardii,  aegro  in  latus  dextrum  recumbenti  dys¬ 
pnoea  multum  augetur  et  sensus  ponderis  in  latere 
sinistro  percipitur,  morbo  provecto,  syncope  fre¬ 
quenter  occurrit,  raro  palpitatio,  pulsatio  cordis  dif¬ 
fusa  et  obscura  corpore  antrorsum  flexo  vix  et 
contra  aegro  supino  magis  percipi  possit.  In 
Empyemate  pulmones  sensu  humoris  in  thorace 
fluctuantis  opprimuntur  ;  sed  historiam  morbi  in¬ 
vestigando  cito  intelligetur,  inflammationem  pneu¬ 
monicam  praecessisse,  et  rigores,  sudores  frigidos 
cum  pulsus  diminutione  et  doloris  remissione,  et 
alia,  quae  suppurationem  indicant,  supervenisse. 
Chlorosis  dysorexia  et  languore  accedit,  et  puel¬ 
las,  quibus  catamenia  nondum  adfuerunt,  vel  foemi- 
nas  quibus  quae  fluere  solebant  jam  suppressa  sunt 
aggreditur  ;  quamvis  palpitatione,  tussi,  dyspnoea 

et  anasarca  symptomatis  hydrothoraci  communi¬ 
bus  stipetur,  tamen  oculi  hebetes,  appetitus  pravus, 
cutisque  dicoloratio,  aliis  conjunctis,  morbi  naturam 
statim  monstrant.  In  Asthmate  accessio  stato 
tempore  fere  noctu  accedit,  et  mane  cessat ;  exacer¬ 
batione  opprimente,  facies  livet,  et  maxime  turget, 
pulsa,  aeger  in  intervallo  valetudine  secunda  gau¬ 
det  ;  dyspnoea,  sibilo  strepente,  cum  sensu  angus¬ 
tiarum  circa  pectus  comitatur,  et  remediis  antis- 
pasmodicis  vel  emeticis  cito  penitus  removetur.  In 
Aneurismate  Arcus  Aortae  deliquium  animi  palpita¬ 
tionibus  succedit,  et  pulsas  ad  utrosque  carpos  dissi¬ 
miles  sunt,  tumor  pulsans  pressurae  cedens  in 
summo  sterni  sentitur  a  quo  clavicula,  vel  sternum 
vel  costa  prima  persaepe  diminuitur.  Angina 
pectoris  per  paroxysmos  invadit  j  dolor  acerbus  a 
medio  sterno  ad  brachium  laevum  transversim  ex¬ 
tendit  ;  palpitatio  vehemens  subsequitur,  et  inter¬ 
dum  aeger  sensu  et  motu  pro  tempore  privatus  in 
syncopen  cadit. 

PROGNOSIS. 

De  felici  aut  infelici  eventu,  a  causis  perspectis 
a  natura  officioque  partis  affectae,  a  diuturnitate 
morbi,  a  symptomatum  lenitate  aut  acerbitate  cum 
aegroti  aetate,  robore,  corporisque  habitu  judican¬ 
dum  est.  Si  juvenis  est  et  non  diu  hoc  morbo  la¬ 
boraverit  ;  Si  corporis  habitus  nec  intemperantia 

nec  morbis  praeeuntibus  jam  fractus  fuerit  ;  Si  af¬ 
fectio  nulla  viscerum  organica  adest,  vel  si  talis  est 
qualis  amoveri  facile  possit,  prosperum  eventum 
praedicere  licebit ;  Contra,  si  aetate  provecta  et 
viribus  labefactis  est,  si  post  remediorum  potentium 
usum  pedes  manusque  maxime  intumescunt  et 
caetera  symptomata  progredi  videntur,  prognosin 
infelicem  edere  decet.  Si  purpurea  sunt  labia,  spu¬ 
ta  sanguine  admista,  et  extrema  frigida,  dyspnoea 
sitique  simul  multo  urgentibus,  maximum  pericu¬ 
lum  imminere  constat.  Si  morbus  pneumoniae  su¬ 
pervenerit  ;  Si  originem  traxerit  a  vitiis  cordis, 
pulmonibus  obstructis,  visceribus  scirrhosis,  tali- 
busque  affectionibus  quae  extra  medicinae  potesta¬ 
tem  sunt  posita  ;  etiam  strenuissimi  conatus  mini¬ 
mi  valebunt. 


RATIO  SYMPTOMATUM. 

> 

&  j* 

Dyspnoea  et  tussis  oriuntur,  partim  ex  pul¬ 
monibus  ita  compressis  ut  copia  aeris  atmosphe- 
rici  necessaria  introire  non  possit ;  et  partim  ex 
descensu  diaphragmatis  impedito,  quandocunque 
ascites  hydrothoracem  comitatur. 

Faciei  pallor  cum  purpura  labiorum.  Si 
sanguis  defectu  ullo  cordis,  vel  organorum  re¬ 
spirationi  inservientium,  quo  minus  mutationem 
vitalem  subeat,  ex  parte  prohibeatur,  labia  colorem 
purpureum  assumunt :  Systematis  debilitas  et  cir- 

culatio  per  cutem  languida  faciei  pallorem  indu¬ 
cunt. 

Pedum  oedema.  Si  hydrothorax  ascite  vel 
anasarca  stipetur,  causa  oedematis  facile  explicatur  ; 
sed  si  simplex  sit ;  ad  obstructum  sanguinis  circui¬ 
tum,  debilitatem,  vel  exhalationis  cutaneae  suppres¬ 
sionem  referendum  est. 

Urina  parca  cum  rubro  sedimento.  Secre¬ 
tiones  omnes  e  sese  invicem  tantum  pendent,  ut 
pro  unius  auctu  ceterae  pariter  minuuntur  ;  Ob 
tenuiorem  sanguinis  partem  in  cavitatem  thoracis  et 
cellulas  reticulatas  directam,  ad  renes  minus  condu¬ 
citur  ;  Praeterea  arteriae  et  nervi  stimulo  proprio 
egentes  ad  secretionis  officium  parum  idonei  sunt. 

Decubitus  difficilis . — Corpore  supino  diaphrag¬ 
ma  altius  in  thoracem  a  visceribus  abdominis  im¬ 
pellitur,  ex  quo  fluidum  pulmones  fortius  premit ; 
Si  aqua  in  uno  thoracis  latere  solum  conjesta  sit, 
aeger  in  eodem  recumbens  facilius  spiritum  ducit, 
in  altero  non  sine  respiratione  difficillima  decumbere 
potest,  quia  fluidum  lateris  affecti  adeo  mediasti¬ 
num  premit  ut  pulmo  sana  non  libere  se  expandere 
possit. 

Subita  ex  somno  cum  palpitatione  excitatio. 
In  hydrothorace  aeger  saepe  palpitatione  et  sensu 
suffocationis  expergiscitur  quasi  incubo  afficeretur  ; 
vel  quia  ventriculus  sinister  propter  valvularum 
vitia  sanguinem  rite  propellere  nequit,  vel  quia 
sanguis  per  pulmones  motu  lentiore  trajectus, 

dextrum  ad  latus  refluit.  Hanc  affectionem  somnia 
moesta  antecedunt,  quorum,  consensus  inter  cere¬ 
brum  et  pulmones  et  fortasse  aliquid  congestionis 
in  cerebro,  causam  explicant. 

Torpor  vel  conditio  paralytica  ;  Haec  multis 
et  variis  causis  attribuantur,  quarum  praecipuae 
sunt,  liquor  nervum  phrenicum,  vel  ramos 
plexus  axillaris  opprimens  ;  effusio  in  cerebro  vel 
theca  medullae  spinalis ;  artus  debilitas  vel  nervo¬ 
rum  ejus  nonnihil  conditionis  peculiariter  morbidae. 

Stupor,  coma,  delirium,  8fc.  Cum  talia  sympto¬ 
mata  apparent,  procul  dubio  colligendum  est,  serum 
vel  sanguinem  vel  utraque  forsitan  in  cerebrum 
(sive  superficiem  sive  massam  ejus,  sive  ventriculos 
putes)  effusa  fuisse. 

RATIO  MEDENDI. 

Maximi  momenti  est,  modum,  quo  morbus  im¬ 
petum  fecit  bene  explorare,  et  indicia  quam  plurima 
ad  naturam  ejus  cognoscendam  colligere,  priusquam 
ulla  remedia  administrentur  ;  nam  hoc  tentato, 
judicium  in  rationibus  medendi  sapientius  dirige¬ 
tur.  Sed  maxime  dolendum  est,  saepe  vires  fere 
fractas  et  morbum  longe  progressum  esse,  ante¬ 
quam  de  natura  ejus  certissime  judicare  liceat. 

In  hunc  morbum  tractando,  tria  consilia  institu¬ 
enda  ;  lraum*  Causas  remotas  tollere  ;  2dum*  Humo¬ 
rem  accumulatum  educere  j  3*111"1’  Vires  aegri  refi- 

cere  ;  remedia  ad  causas  remotas  tollendum,  primo 
usurpanda  sunt ;  nam  quam  diu  hae  manent,  curatio 
non  fieri  potestf.  Si  morbus  originem  traxerit  a 
debilitate,  opus  est  diaeta  nutriente  et  faciliter  conco¬ 
quenda,  exercitatione,  aere  puro  et  medicinis  mitio¬ 
ribus  caute  exhibitis,  cum  caeteris  quae  debilitati 
occurrunt.  Si  ex  inflammatione,  vel  viscerum  ob¬ 
structionibus  ;  venaesectio  et  medicinae  deobstru- 
entes,  ut  bydrargyri  praeparata,  et  cathartica  optime 
conveniunt ;  verum  si  ab  aliis  causis  pendeat,  quae, 
ut  supra  dixi,  incurabiles  sunt,  veluti  vitiis 
organicis  cordis  et  pulmonum,  &c.  clare  patebit 
optima  et  sagacissima  consilia  ad  eas  removendas 
inutilia  fore. 

Secunda  indicatio  exsequenda  est  absorptionem 
excitando,  ad  hoc  propositum  usurpantur  Missio 
sanguinis,  Diuretica,  Cathartica,  Diaphoretica, 
Emetica  et  Epispastica  ;  quibus  frustra  adhibitis, 
aquae  amotionem  per  paracentesin  thoracis,  efficere 
decet,  quoniam  hoc  unum  vitam  aegri  protrahere  valet. 

Missio  Sanguinis  in  hydrope  ab  Hippocrate 
praescripta  fuit  quando  respirandi  difficultas  sit, 
aegri  habitu  vel  robore  non  prohibente,  sed  haec 
praxis  non  consentanea  erat  doctrinis  de  causis 
hujus  morbi  quae  post  eum  tamdiu  extiterant,  nam 
medici,  nihil  aliud  quaerentes,  nisi  ut  debilitati 
obstent,  tale  remedium  periculosissimum  esse  existi¬ 
mabant  ;  ergo  in  desuetudinem  inciderat,  donec 
Doctores  Rush,  Blackall,  Abercromeie,  &c. 

nuper  eam  revocaverunt.  Ejus  effectus  multa 
exempla  indies  videntur  ;  quibus  constat  eam 
maximae  utilitati  esse  et  interdum  remedio  solo 
quod  tute  adhiberi  possit  ;  praesertim  cum  morbus 
subito  accesserit  ;  cum  diathesis  phlogistica  se  in¬ 
dicat  et  dyspnoea  vel  dolor  pectoris  magnopere 
urget. 

Si  Diuretica  absorptionem  fluidi  efficiant,  aegri 
corporis  habitus  eo  modo  minus  debilitatur  ;  ex 
hac  remediorum  classe  digitalis  praecipuum  tenet 
locum  ;  attamen  ejus  postestas  est  saepe  incer¬ 
ta.  Si  pulsus  fit  debilis  et  abnormis,  si  dolorem 
capitis,  visus  hebetudinem,  nauseam  vel  diarrhoeam 
excitat,  statim  omittenda.  Nausea  vero  interdum 
principio  administrationis  occurrit  quae  paucis  Tinc¬ 
turae  Opii  guttis  vel  Tincturae  Aromaticae  levatur. 
Si  post  septimanas  duas  votis  nostris  non  respon¬ 
deat,  usu  desistere  decet,  nihilominus  iterum  expe¬ 
riendo  saepe  beneficia  eduntur.  Si  ventriculus,  vel 
viscera  abdominis  scirrhosa,  vel  structura  laesa  sunt, 
minimum  ex  usu  digitalis  expectandum.  A  Dr. 
Witheking  observatum,  digitalem,  iis  quibus 
sunt  vultus  palidus,  pulsus  debilis  aut  intermittens, 
corpus  molle  et  tenerum,  maxime  prodesse,  et  con¬ 
tra,  iis  habitu  pleno  et  robusto  praeditis,  quibus 
sunt  fibrae  tensae,  raro  efficacem  esse.  Chirurgus 
CaRMICHael  Dublinensis  nos  certiores  facit,  digi¬ 
talem  cum  acido  nitrico  conjunctam,  maximum 
usum  praebuisse  in  hydropis  specie  curanda,  quae 

in  corporibus  confectis  et  usu  hydragyri  diu  vexa¬ 
tis  occurrit.  Dr.  Blackall  et  alii  demonstrare 
nituntur,  inutilem  fore  nisi  albumen  in  urina  detec¬ 
tum  fuerit,  sed  nostris  temporibus  medicorum  ex¬ 
perientia  apparet  rem  aliter  evenisse.  Scilla  Mari¬ 
tima  virtute  haud  mediocri  gaudet,  cum  urina 
parca  et  nebulosa  sine  albumine  redditur,  et  ubi¬ 
cunque  hydrothorax  asthmati  aut  catarrho  senili 
supervenerit  ;  quippe  quae  cum  pulmonum  excrea- 
tionem  excitat,  tum  urinae  fluxum  augeat.  Spiri¬ 
tus  ^Etheris  Nitrosi,  ut  diureticus,  et  dyspnoeae  sub¬ 
sidium  ferens  multi  habetur,  cum  tinctura  digitalis 
admistus  nunc  in  usu  est,  Oleum  Juniperi  pilulis 
scillae  et  digitalis  additum,  operationem  diureticam 
valde  adjuvat ;  in  alcohole  diluto  suspensum  aegris 
debilitate  confectis  praescribitur.  Sunt  alia  hujus 
classis  remedia  tractatu  dignissima,  quorum  effec¬ 
tuum  et  facultatum  historiam,  nunc  non  mihi  tem¬ 
pus  conceditur,  ut  merentur,  exponere  ;  haec  sunt 
Potassae  praeparata,  ut  Acetas,  Nitras,  Bitar tras,  et 
Subcarbonas  et  Herbae,  Colchicum,  Nicotiana, 
Lactuca  et  Pyrola. 

Cathartica  pro  habitu  viribusque  aegri  exhi¬ 
benda  sunt.  Si  sit  plenus  et  robustus,  si  doloris 
expers  et  febris  nulla  adsit,  catharticis  fortioribus 
opus  est ;  haec  vasa  exhalantia  quantitatem  fluidi 
serosi  in  canalem  intestinalem  effundere  stimulant, 
et  cum  inter  vasa  exhalantia  et  inhalantia  intercedit 
affinitas  tam  propinqua,  cum  illis  haec  quoque  ex- 

citentur,  sic  exhalatio  aucta  absorptionem  inducit, 
et  hinc  beneficia  tam  evidentia  ex  dejectionibus  li¬ 
quidis  derivantur. 

Hydrargyrus  in  multis  casibus  remedium  utilis¬ 
simum,  et  saepe  unicum  cui  fidem  habeamus  esse 
videtur,  praecipue  cum  morbus  ex  visceribus  ob¬ 
structis  vel  absorbentium  torpore  oritur.  Secun¬ 
dum  Gregorium,  “  Stimulatis  vasis  lymphaticis 
efficit  ut  plus  humoris  tenuis  per  ea  resorbeatur,  et 
in  sanguinem  deferendi.  Praeterea  toti  corpori 
omnibusque  praesertim  partibus  secernentibus  sti¬ 
mulo  est,  qui  ita  dirigi  queat  ut  quasdam  prae  cae- 
teris  excitet.” *  Nocere  putatur  cum  dolor  pecto¬ 
ris  et  dyspnoea  imminent,  vel  signa  inflammatio¬ 
nis  sese  indicant  ;  tunc  enim  systemati  stimulum 
graviorem  communicat.  In  forma  pilularum  vel 
unguenti  cuti  affricandi  administratur  ;  pilulae  per 
se  vel  catharticis,  vel  opio  conjunctae,  praescri¬ 
buntur  ;  pilulae  ex  calomelane,  digitali  et  scilla 
saepenumero  prodesse  videntur. 

Emetica  sputa  provehunt,  et,  impetum  toti 
corpori  dando  vasa  lymphatica  stimulant.  Quine- 
tiam  apparet  ea  sanguinis  distributionem  mutare,  et 
ejus  conditionem  morbidam  in  melius  convertere  ; 
magna  tamen  debilitate  vel  vitio  cordis  urgente  non 
sine  maximo  periculo  usurpantur.  Tartras  Antimo- 
nii  et  Potassae  a  Sydenhamo  laudatus  est,  sed  ex 


*  Med.  Theor.  p.  488. 

virtute  purgativa,  et  diaphoretica,  plus  quam  emetica 
prodesse  videtur.  In  hydrope,  qui  scarlatinae  suc¬ 
cedit,  in  parvis  dosibus  a  nonnullis  strenue  commen¬ 
datur. 

Diaphoretica  bene  conveniunt  ubi  frigus  aut 
alia  similis  noxa  hunc  morbum  intulerit ;  fluida  ad 
corporis  superficiem  alliciunt,  et  constrictionem  cu¬ 
tis  amovent ;  senibus  et  debilioribus  minus  idonea 
est  diaphoresis,  quippe  debilitatem  magis  magis¬ 
que  augere  pollet.  Balneum  calidum  in  hydrotho- 
race  juniorum  post  exanthemata  utilissimum  est ; 
et  saepe  adultis  nec  minoris  beneficii  repertum  est. 

Epispastica  cutem  irritant,  et  novam  actionem 
inducendo,  exhalationem  internam  minuunt  et  lym¬ 
phatica  per  consensum  stimulant,  praeterea  spiran¬ 
di  impedimentis  et  stricturae  circa  pectus  magno 
levamini  sunt ;  sed  si  convulsio  diaphragmatis 
aliorumque  musculorum  respirationi  inservientium 
supervenerit ;  Haustus  ex  Tinct.  Opii  et  iEthere 
Sulphurico  compositus,  levamen  celerrimum  et  ef- 
ficacissimum  erit. 

Omnibus  remediis  nihil  valentibus  paracentesis 
praescribitur.  In  perpaucis  exemplis  feliciter  eve¬ 
nit  ;  Multa  quidem  operationem  tutam  vetant, 
timendum  est  enim,  ne  aer  atmospherieus  introeat 
et  pulmo  ipse  vulneretur,  id  quod  facile  fieri  potest, 
si  pleurae  ambae  alicubi  cohaereant. 


16 


DE  HYDROTIIORACE. 


TERTIA  INDICATIO  EST  VIRES  iEGRI 

REFICERE. 

Propter  remedia  quibus  aqua  dissipata  fuit, 
corpus  multo  magis  infirmum,  ideoque  hydropi 
tanto  magis  obnoxium,  redditur  ;  Systematis  tonus 
instaurandus  diaeta  nutrienti,  exercitatione,  atque 
remediis  roborantibus.  Diaeta  nutriens  opportune 
sumpta  ad  corpus  roborandum  prae  aliis  omnibus 
confert ;  cibus  talis  esse  debet,  qualis  non  ventri¬ 
culum  male  afficiat,  sed  facilis  concoctu  nutrimen¬ 
tum  maximum  suppeditet ;  inter  epulas  vinum,  vel 
aliquis  liquor  spirituosus  parce  sumptus,  quantum 
stimulum  naturalem  sustinere  conferat,  multum  ad¬ 
juvabit.  Solutio  Bitartratis  Potassae  potum  salu¬ 
berrimum  ad  usum  quotidianum  praebebit ;  hic 
liquor,  duplici  virtute  praeditus  et  aperientis  et  di¬ 
uretici  officio  fungitur.  Vestimenta  satis  calida 
per  universum  corpus,  praesertim  per  pulmones  et 
pedes,  continuo  adhibenda.  Ab  exercitatione  viri¬ 
bus  aegri  aptata  effectus  optimi  nascuntur  ;  ea 
corpus  roborat,  circuitum  sanguinis  accelerat,  men¬ 
ti  hilaritatem  conciliat,  concoctioni  alimentorum  opi¬ 
tulatur,  excretiones  varias,  cutaneam  praecipue  pro¬ 
movet  ;  et  ut  evacuationes  suppressae  hydropem 
haud  raro  gignunt,  sic  eaedem  auctae  morbi  redi¬ 
tui  obviam  ire  multum  conferunt.  Balneum  frigi- 
dum  cum  maximo  fructu  in  auxilium  vocatur  ;  ne 

frigus  sit  immodicum  neve  aeger  diutius  in  balneo 
maneat,  cavendum  est.  Si  artuum  tremor,  frigo¬ 
ris  extremi  sensus,  faciei  pallor  vel  livor,  cum  op¬ 
pressione  invadunt,  nulla  commoda  exorientur. 
Melius  foret,  ut  opinor,  a  balneo  tepido  incipere  et 
gradatim  temperiem  imminuere.  Ex  medicinis 
roborantibus,  praestantissimae,  et  quae  primum  sibi 
locum  vindicant,  sunt  cortices  Cinchonae  et  Cas- 
carillae  et  radices  Colombae  et  Gentianae  cum 
ligno  Quassiae  excelsae  in  forma  pulveris  vel  infusi, 
additis  aromaticis,  exhibenda.  Varia  ferri  prae¬ 
parata,  et  acida  tam  mineralia  quam  vegetabilia, 
saepissime  eodem  consilio  feliciter  praescribuntur. 
Haec  omnia  ventriculo  aliisque  corporis  partibus 
vigorem  donant.  Ut  alvi  conditio  secundum  func¬ 
tiones  naturales  restituatur,  medicinarum  aperien¬ 
tium  ope  indigebit.  Pilulae  ex  myrrha,  aloe,  et 
sapone  huic  necessitati  bene  respondebunt.  Si,  his 
acceptis,  excretiones  haud  satis  eliciantur,  dosis 
pulveris  jalapae  compositi,  semel  vel  bis  in  heb¬ 
domada  sumpta  prospere  procedet.  Si  faeces  co¬ 
lorem  albidum  vel  subnigrum,  vel  striis  flavis  in- 
tertinctum,  prae  se  ferant,  bilem  nimis  parce  se¬ 
cerni  pro  certo  monstratur,  et  hydrargyro  in  dosi- 
bus,  quae  systema  non  afficere  possunt,  opus  erit. 
Pilulae  caeruleae  et  infusum  Rhei  cum  Sodae  Car- 
bonate  vel  Potassae  Sulphate  prout  status  ventriculi 
poscat,  accipiantur.  Haec  praescriptio,  cibo  et 
exercitatione  perite  ordinatis,  aliis  anteponenda. 

Si  secunda  valetudo  acquisita  fuerit,  aegrum  in 
futurum  non  passum  iri,  si  modo  jam  in  senectu¬ 
tem  non  plane  vergat,  et  vires  sint  integrae,  sperare 
.  licebit  ;  sed  summopere  cavendum  est,  ne  diaetam 
alienam  sumat  neve  humori  aut  frigori  se  objiciat  ; 
nam  ex  mediocribus  causis,  morbus  recidivus  fieri 
potest ;  quod  si  forte  evenerit,  multo  difficilius  imo 
fere  impossibile  erit,  iterum  sanitate  frui.  Si  in 
loco  humili  et  paludoso  habitat,  migret  in  coelum 
siccius  at  purius,  in  memoria  semper  religiose  te¬ 
nens  sententiam  Celeberrimi  Celsi  sequentem — 
“  Pessimum « aegro  coelum  est,  quod  aegrum 
fecit.”  * 


*  Cei.  de  Med.  lib.  ii,  cap.  1. 


FINIS. 


